[{"text_idx": "#000000", "text": "Mae'n bleser gennym gyflwyno cynllun pum mlynedd Grw\u0302p Llandrillo Menai hyd at 2027, sy'n cynnwys pum thema allweddol. Mae ein cynllun newydd yn gobeithio adeiladu ar lwyddiant ein cynllun blaenorol drwy ymgorffori'r hyn a ddysgwyd o heriau'r pandemig, rhoi ffocws newydd ar faterion amgylcheddol a mynd ati o ddifri i hyrwyddo arloesedd. Rydym wedi ymrwymo i fod yn ddarparwr Addysg Bellach arweiniol yng Nghymru a thu hwnt."}, {"text_idx": "#000001", "text": "Mae ein cenhadaeth o 'Wella Dyfodol Pobl' yn cyfleu pwrpas ein sefydliad addysg bellach. Er bod darparu cymwysterau'n llwyddiannus yn hanfodol i ni, rydym hefyd yn cael effaith sylweddol ar gydlyniant cymdeithasol a datblygiad economaidd. Ein bwriad yw chwarae rhan flaenllaw yn ein cymunedau a darparu'r sgiliau sydd eu hangen i gefnogi llwyddiant yng Ngogledd Cymru."}, {"text_idx": "#000002", "text": "Mae gweithio mewn partneriaeth a\u0302'r sector preifat a chyhoeddus yn allweddol i gyflawni'r amcanion hyn. Nod ein cynllun uchelgeisiol ar gyfer buddsoddi cyfalaf yw darparu adnoddau o'r radd flaenaf. Serch hynny, gan eu bod yn hanfodol i lwyddiant pob un o'r thema\u0302u allweddol, ein blaenoriaeth fydd buddsoddi yn ein staff i fod y gorau yn y sector."}, {"text_idx": "#000003", "text": "Gobeithio y gwnewch chi fwynhau edrych ar ein 'his-safle digidol' newydd sy'n amlinellu ein blaenoriaethau o dan bob un o'r prif thema\u0302u gan ddangos rhai o'r dangosyddion perfformiad allweddol ynghyd a\u0302 thystiolaeth o sut rydym yn cyflawni ein cynllun."}, {"text_idx": "#000006", "text": "Cyfleoedd i ddysgwyr a llwyddiant dysgwyr"}, {"text_idx": "#000007", "text": "Defnyddio sgiliau a gwybodaeth i ysgogi'r economi"}, {"text_idx": "#000009", "text": "Ein nod yw sicrhau bod ein holl ddysgwyr yn cael eu trin a\u0302 pharch ac ein bod yn eu harfogi a\u0302\u2019r sgiliau a\u2019r rhinweddau i lwyddo mewn bywyd."}, {"text_idx": "#000011", "text": "Yn trin ei gilydd, staff ac ymwelwyr gyda pharch a chwrteisYn parchu ac yn dathlu amrywioldebYn ymfalchi\u0308o yn niwylliant a iaith CymruYn barod i leisio barn a chyfranogi yn eu cymunedauYn manteisio i'r eithaf ar y cyfleoedd addysg a hyfforddiant a ddarperir ar eu cyferYn ymgyrraedd at y safonau cyflawni uchafYn ymddwyn mewn ffordd gyfrifol sy'n parchu eu lles a'u diogelwch eu hunain ac eraillYn parchu'r amgylchedd a'r adnoddau a ddarperir ar eu cyferYn cydweithio'n effeithiol ac yn broffesiynol gyda'u cyd-ddysgwyrYn ymdrechu i ddatblygu eu hyder a'u cyflogadwyedd"}, {"text_idx": "#000012", "text": "Beth mae hyn yn ei olygu i staff"}, {"text_idx": "#000013", "text": "Yn trin pob dysgwr, staff eraill, ymwelwyr a chleientiaid gyda pharch a chwrteisiYn parchu ac yn dathlu amrywioldebYn hyrwyddo ethos Cymreig ac yn parchu hawliau ieithyddol dysgwyr a staffYn gwrando ar ac yn ymateb i farn dysgwyrYn sicrhau bod dysgwyr yn ganolog i'w holl weithgareddauYn ymrwymedig i ragoriaeth, beth bynnag fo eu ro\u0302lYn ymroddedig i ddatblygiad proffesiynol parhaus ac yn agored i syniadau newyddYn hyrwyddo'r safonau uchaf o ran diogelwch a llesYn parchu'r amgylchedd ac yn defnyddio adnoddau a chyfleusterau mewn ffordd gynaliadwyYn anelu at fod yn arloesol yn y modd y maent yn darparu gwasanaethau i ddysgwyr, cyflogwyr a chleientiaidYn cydweithio'n gydlynol gyda chydweithwyr a phartneriaidYn gweithio mewn ffordd sy'n ymgyrraedd at ddarparu gwerth am arian"}]